Сен-Пол Ру
Голгота

Превод от френски: Пенчо Симов, 1978

chitanka.info

Небето помрачил в отсенки без надежда,

надвесено с тъга над хълма чернолик.

И всяко острие на копие изглежда

като проблеснал в миг усойнишки език.

Помежду вълка два със образи човешки,

жестоко запъхтян, като подгонен звяр,

Агнецът ще умре за тез, чиито грешки

поиска да прости, духът си дал им в дар.

Прошение Исус изстенва; тътне буря

и скърца всяка кост от него; миг жесток;

главата плаче кръв, която низ притуря

от перли към това страдание на бог.

А Юда, жалка твар, покрита с дрипи бели,

под състрадателно дърво се люшка, сам.

И — казват — в туй небе звездите са умре,

да не напомнят все за сребърници нам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.